The Opera Locos fusionen lírica i bel canto amb humor i altres estils al Port de Sagunt
28 de juny 2021

![](/media/nzqkbblh/82-c-mini-the-opera-locos.jpg)  
  

_The Opera Locos_, una paròdia musical amb molt d'humor i unes veus prodigioses, comparables quasi a les de les grans dives i divos del gènere, arriba este divendres 2 de juliol a la Casa Municipal de Cultura del Port de Sagunt.

  

L'espectacle, d'hora i mitja de duració i apte per a tots els públics, començarà a les 20.30 hores i al llarg de la representació fusionarà l'humor amb els estils operístics i el bel canto.

  

Cinc cantants lírics són els protagonistes de _The Opera Locos_, una proposta còmica operística en la qual els grans èxits de l'òpera es fusionen amb altres estils musicals de la forma més original. Amb una singular posada en escena, cuidada estètica i el sentit de la comèdia d'Yllana, aconseguixen crear una experiència nova i diferent a l'hora d'experimentar l'òpera i, sobretot, d'acostar-la a tots els públics d'una manera fresca, inusual i divertida.

  

Les entrades per a l'esdeveniment tenen un preu de 9 euros i l'aforament del recinte serà limitat per motius de prevenció davant la COVID-19. Per part de l'organització es disposaran totes les mesures necessàries de seguretat enfront de la pandèmia i es recorda que estes seran d'obligat compliment també per al públic.

  

Esta representació, que hauria d'haver-se desenvolupat el passat 4 de juny i es va haver d'ajornar per malaltia d'un dels actors principals, forma part de la programació de primavera de la Regidoria de Cultura de l'Ajuntament de Sagunt.

  

![](/media/eaqlvjxb/82-c2-the-opera-locos.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/the-opera-locos-fusionen-lirica-i-bel-canto-amb-humor-i-altres-estils-al-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/the-opera-locos-fusionen-lirica-i-bel-canto-amb-humor-i-altres-estils-al-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/the-opera-locos-fusionen-lirica-i-bel-canto-amb-humor-i-altres-estils-al-port-de-sagunt/ "Linked In")
*   [](mailto:?body=https://aytosagunto.es/va/actualitat/the-opera-locos-fusionen-lirica-i-bel-canto-amb-humor-i-altres-estils-al-port-de-sagunt/)